Opsætning af Antennemast til radioamatør på [adresse], 4400 
Kalundborg 
Sagsfremstilling 
21.    Opsætning af Antennemast til radioamatør på [adresse], 4400 Kalundborg  
                                                                                                                        Åbent 
Sagsnr.: 326-2014-89174       J.nr.: 02.34.02            Kurt Schmidt.: 326-2015-57039 
  
SAGSFREMSTILLING 
  
Plan, Byg og Miljø har modtaget ansøgning, fra ejer af [adresse], 4400 Kalundborg, om opstilling af 7,5 m høj 
gittermast + ½ m frit ø60 top-rør, i alt en total højde på 8 m. På masten monteres to vandret liggende antenner, der er 
placeret i henholdsvis 7,5 m og 8 m´s højde. Den øverste antenne har en længde på 4,6 m og den nederste antenne 
er 8,4 m. Tegningsmateriale kan ses i bilag 2. 
  
Antennemasten skal benyttes til hobby som radioamatør. Begrundelsen for ansøgningen er, at radioamatøren har 
brug for to typer antenner - én type til dag og én type til nat. Ansøger ønsker at forbedre antennerne til dagtimerne. 
Radioamatører hører til den gruppe af medborgere, der dyrker "en stor hobby", dvs. en hobby, der giver sig til kende 
med stort udstyr og anlæg. Radioamatøren kan dårligt udøve sin hobby andre steder end i og ved sin egen bolig, da 
ansøger har nedsat bevægelsesevne. 
  
Antennemasterne opleves - med udstyr og barduner - af de omboende som en fravigelse fra det normale 
parcelhuskvarters udseende. De omboende har krav på en vis beskyttelse mod kvarterskæmmende bebyggelse, 
men grundlæggende er radioamatørernes aktivitet lovlig, og har udstyret et rimeligt omfang og en fornuftig 
udformning, er der grundlag for at give tilladelse. 
  
I Bilag 3 har ansøger vist de eksisterende master og antenner på [adresse] Og ansøger har anført hvilke 
ændringer han vil udføre i sammenhæng med en tilladelse. 
  
Sagen skal behandles efter Bygningsreglementets kap. 2.3 Helhedsvurdering, hvor bebyggelsens samlede omfang 
og indvirkning på omgivelserne fastlægges. Helhedsvurderingen efter bygningsreglement 2010 vedlægges som 
bilag 4. 
  
I den løbende dialog med ansøger omkring sagen, har ansøger bedt om at få sagen indstillet til politisk behandling i 
Teknik- og Miljøudvalget. Ansøgningen har været sendt i naboorientering, hos de omkringboende naboer. Der er 
indkommet bemærkninger fra 5 af de 7 orienterede. De indkomne bemærkninger fra naboorienteringen kan læses i 
bilag 6. Bemærkningerne kan kort opsummeres til at omhandle bekymringer omkring atmosfæriske forstyrrelser, 
værdiforringelse af deres ejendomme, og at ansøgte antennemast vil være visuelt skæmmende for området og 
udsynet fra ejendommene. 
  
Ansøger har også selv indsendt et kort resume af sagen i forbindelse med behandlingen i Teknik- og Miljøudvalget 
bilag 7, og der er billeder af andre radioamatørers antennemaster bagerst i hans ansøgning bilag 1. 
  
I 2009 blev en ulovligt opført antennemast på ejendommen på 12,5 m lovliggjort ved behandling i Teknik- og 
Miljøudvalget. Sagsfremstilling ligger som bilag 5. Der har tidligere været en lang række naboklager angående 
antenner og master på [adresse]Den ansøgte antennemast med antenner, er ikke direkte ulovlig i forhold til bygningsreglement 2010, men på 
baggrund af helhedsvurderingen må det konkluderes, at det ansøgte ligger udenfor det sædvanlige for området, 
dertil kommer bemærkningerne mod antennemasten fra 5 af de 7 hørte i naboorienteringen.  
Sagen indeholder en afvejning af hensynet til de omkringboende og hensynet til ansøgers udøvelse af sin hobby. På 
grundlag af den udførte helhedsvurdering og de indkomne høringssvar kan Plan, Byg og Miljø ikke anbefale, at der 
gives en tilladelse til det ansøgte i fuldt omfang, jf. alternativ b neden for. Plan, Byg og Miljø har været i dialog med 
ansøger med henblik på at finde en løsning, der tilgodeser sagens parter lidt bedre, jf. alternativ a neden for.  
  
Alternativ a) Der gives tilladelse til det ansøgte, på vilkår af en vis sanering af eksisterende antenner og master som 
beskrevet i bilag 3, og at den øverste antenne i ansøgningen udelades, så den ikke er indeholdt i tilladelsen, samt at 
gittermasten ændres til en rørmast med et slankere profil. Tilladelsen bliver midlertidig, idet den følger ejer, så 
antennemasten skal nedtages den dag nuværende ejer fraflytter ejendommen. 
  
Alternativ b) Der gives afslag til det ansøgte på baggrund af helhedsvurderingen jf. BR10 Kap. 2.3 Stk. 1. da punkt 2 
i helhedsvurderingen, "Bebyggelsens samlede omfang skal svare til det sædvanlige i karréen, kvarteret eller 
området eller til det, der tilstræbes i området", vægtes højt, og det vurderes at det ansøgte er i strid med dette. 
  
BEHANDLING 
Teknik- og Miljøudvalget. 
  
INDSTILLING 
Chefen for Plan, Byg og Miljø indstiller, at der gives tilladelse til det ansøgte, på vilkår af en vis sanering af 
eksisterende antenneanlæg som beskrevet i sagsfremstillingens alternativ a) med bilag. 
  
ØKONOMISKE KONSEKVENSER 
Ingen økonomiske konsekvenser for Kalundborg Kommune. 
  
Bilag 
  
  
  
  
  
Teknik- og Miljøudvalgets møde den 1. juni 2015: 
Udvalget vedtog at tiltræde indstillingen fra chefen for Plan, Byg og Miljø. 
Bilag 1. - Ansøgning 
326-2015-135476 
Bilag 2. - Tegningsmateriale, opstalt og situationsplan. 
326-2015-135480 
Bilag 3. - Oversigt over master og antenner på grunden. 
326-2015-135481 
Bilag 4. - Helhedsvurdering. 
326-2015-135482 
Bilag 5. - Sagsfremstilling fra 2009, tidligere lovliggørelse af 
antennemast på grunden. 
326-2015-135484 
Bilag 6. - Naboorientering med bemærkninger. 
326-2015-135487 
Bilag 7. - Ansøgers eget resume. 
326-2015-135488 
